Eyðgunn Samuelsen setti pallborðskjak á Arktisku ráðstevnuni Eyðgunn Samuelsen, landsstýriskvinna, setti í gjár pallborðskjak um javnstøðu í Arktis, á Arktisku ráðstevnuni, sum er í Norðurlandahúsinum í hesum døgum. Javnstøðupolitikkurin hevur ein týðandi leiklut, tá vit umrøða avbjóðingar í Arktisk. Ofta hava vit lyndi at hugsað um farleiðir, umhvørvisdálking og lívfjølbroytni, tá vit umrøða Arktisk, meðan vit ikki so ofta viðgera avbjóðingarnar, sum fólkini, ið búgva í hesum økjum, hava. Arktiska økið er ógvuliga umfatandi, og avbjóðingarnar ymiskir, men tó hava vit nógv at læra av hvørjum øðrum, eitt nú fráflyting, og hvussu vit kunnu venda hesa til tilflyting.